《春江行》
清代·杨士凝

江流迢迢接天影，云脚轻帆织烟景。江头自古送远行，一片春烟水光冷。

妾身嫁得江南客，远道相思了无策。去年江上别良人，万线杨柳摇青春。

今年江楼望长路，两暗莺声啼不住。忆初妾泪滴江潭，从君舟渡江之南。

泪余酸苦江水甘，搅和入口君心谙。君不见春江渔妇随渔子，一生苦乐江舟里。

打鱼沽酒醉复醒，那识春愁满江水。

作者简介：杨士凝，字笠乘，武进人。康熙丁酉举人。有《芙航诗襭》。